(28)

Dodatak II. Prilogu II. Direktivi 2006/87/EZ mijenja se kako slijedi: (a) sadržaj se mijenja kako slijedi: i. za br. 4, naslov se zamjenjuje sljedećim: „Primjena prijelaznih odredaba”; ii. za br. 6, naslov se zamjenjuje sljedećim: „Primjena propisa iz poglavlja 15.”; iii. dodaje se sljedeće: „Br. 26: Stručnjaci/ovlaštene osobe Br. 27: Rekreacijska plovila”; (b) Administrativna uputa br. 4 zamjenjuje se sljedećim: „ADMINISTRATIVNA UPUTA br. 4 Primjena prijelaznih odredaba (poglavlja 15. do 22.b, poglavlje 24. i poglavlje 24.a Priloga II.) 1. PRIMJENA PRIJELAZNIH ODREDABA PRI SASTAVLJANJU DIJELOVA PLOVILA 1.1. Načela Pri sastavljanju dijelova različitih brodova, postojeća zaštita odobrava se samo za dijelove koji pripadaju brodu koji zadržava svjedodžbu Zajednice. Stoga se prijelazne odredbe mogu koristiti samo za te dijelove. Ostali dijelovi tretiraju se kao novoizgrađeni brod. 1.2. Detaljna primjena prijelaznih odredaba 1.2.1. Ako se sastavljaju dijelovi različitih brodova, prijelazne odredbe mogu se koristiti samo za one dijelove koji pripadaju brodu koji zadržava svjedodžbu Zajednice. 1.2.2. Dijelovi koji ne pripadaju brodu koji zadržava svoju svjedodžbu broda tretiraju se kao novoizgrađeno plovilo. 1.2.3. Nakon što je brodu dodan dio drugog broda, prvi brod dobiva europski identifikacijski broj plovila, koje zadržava svoju svjedodžbu Zajednice kao preinačeno plovilo. 1.2.4. Ako se zadržava postojeća svjedodžba Zajednice ili se izdaje nova svjedodžba Zajednice za plovilo nakon preinake, u svjedodžbu Zajednice dodatno se upisuje godina gradnje najstarijeg dijela plovila. 1.2.5. Ako se plovilu dodaje novi pramčani dio, postojeće zahtjeve mora ispunjavati i motor za pramčani poprečni propeler koji je ugrađen u pramčani dio. 1.2.6. Ako se brodu dodaje novi krmeni dio, postojeće zahtjeve moraju ispunjavati i motori ugrađeni u krmeni dio. 1.3. Primjeri za ilustraciju 1.3.1. Brod je sastavljen od dva starija broda (brod 1 s godinom gradnje 1968.; brod 2 s godinom gradnje 1972.). Upotrebljava se cijeli brod 1 osim pramčanog dijela; od broda 2 upotrebljava se pramčani dio. Sastavljeni brod dobiva svjedodžbu Zajednice broda 1. Pramčani dio sastavljenog broda sada mora biti opremljen između ostalog i udubinama za sidra. 1.3.2. Brod je sastavljen od dva starija broda (brod 1 s godinom gradnje 1975.; brod 2 s godinom gradnje 1958., najstariji sastavni dio 1952.). Upotrebljava se cijeli brod 1 osim pramčanog dijela; od broda 2 upotrebljava se pramčani dio. Sastavljeni brod dobiva svjedodžbu Zajednice broda 1. Pramčani dio sastavljenog broda sada mora biti opremljen između ostalog i udubinama za sidra. U svjedodžbu Zajednice dodatno se upisuje najstariji sastavni dio prvobitnog broda 2, s godinom gradnje 1952. 1.3.3. Krmeni dio broda s godinom gradnje 2001. dodaje se brodu s godinom gradnje 1988. Motor broda s godinom gradnje 1988. ostaje u brodu. U tom slučaju, motor se mora homologirati. Da se radi o motoru ugrađenom u krmeni dio iz godine 2001., i taj bi se motor morao homologirati. 2. PRIMJENA PRIJELAZNIH ODREDABA U SLUČAJU PROMJENE VRSTE PLOVILA (PREDVIĐENA UPORABA PLOVILA) 2.1. Načela 2.1.1. U svakoj odluci o primjeni prijelaznih odredaba u slučaju promjene vrste plovila (vrsta broda; predviđena uporaba broda), u vezi s Prilogom II. ovoj Direktivi, ključni su sigurnosni interesi. 2.1.2. Promjena vrste plovila znači da su sigurnosni zahtjevi koji se primjenjuju na novu vrstu plovila različiti od sigurnosnih zahtjeva za staru vrstu plovila; to se dešava ako se na novu vrstu plovila primjenjuju posebne odredbe iz poglavlja 15. do 22.b Priloga II., koje se nisu primjenjivale na staru vrstu plovila. 2.1.3. U slučaju promjene vrste plovila, moraju se u potpunosti ispuniti sve posebne odredbe i svi zahtjevi specifični za tu vrstu plovila; prijelazne odredbe ne moraju se koristiti za te zahtjeve. To se primjenjuje i na dijelove koji su preuzeti iz postojećeg plovila i za koje vrijede ti posebni zahtjevi. 2.1.4. Preinaka tankera u brod za prijevoz suhog tereta ne predstavlja promjenu vrste plovila, kako je određeno u točki 2.1.2. 2.1.5. U slučaju preinake broda s kabinama u izletnički brod, svi novi dijelovi moraju u potpunosti ispunjavati važeće zahtjeve. 2.2. Detaljna primjena prijelaznih odredaba 2.2.1. Članak 24.02. stavak 2. (NRC), odnosno članak 24.a.02. stavak 2., primjenjuje se na dijelove plovila koji su obnovljeni; zbog toga se na nove dijelove plovila ne mogu primjenjivati prijelazne odredbe. 2.2.2. Prijelazne odredbe i dalje se primjenjuju na dijelove plovila koji nisu preinačeni, osim na dijelove u skladu s drugom rečenicom točke 2.1.3. 2.2.3. Ako su izmijenjene dimenzije plovila, prijelazne odredbe više se ne primjenjuju na one dijelove plovila koji su povezani s tom izmjenom (npr. udaljenost sudarne pregrade, nadvođa i sidra). 2.2.4. U slučaju promjene vrste plovila, primjenjuju se samo posebni zahtjevi iz Priloga II. koji se primjenjuju samo na novu vrstu plovila. Svi dijelovi i elementi opreme na koje utječe preinaka plovila moraju ispunjavati važeće zahtjeve iz dijela II. i III. Priloga II. 2.2.5. Plovilu se potom izdaje nova ili izmijenjena svjedodžba Zajednice, a u polja 7. i 8. svjedodžbe unosi se napomena o prvobitnoj gradnji i o preinaci. 2.3. Primjeri za ilustraciju 2.3.1. Teretni brod (godina gradnje 1996.) preinačen je u putnički brod. Poglavlje 15. Priloga II. primjenjuje se na cijeli brod, bez korištenja prijelaznih odredaba. Ako pramčani dio nije izmijenjen prema nacrtima preinake ili u skladu s poglavljem 15., brod ne mora imati udubine za sidra u skladu s člankom 3.03. 2.3.2. Tegljač (godina gradnje 1970.) preinačen je u potiskivač. Fizička preinaka sastoji se isključivo od promjene palubne opreme i ugradnje naprave za potiskivanje. Sve prijelazne odredbe za plovilo iz 1970. i dalje se primjenjuju, osim poglavlja 5., 7. (djelomično), članka 10.01. i članka 16.01. 2.3.3. Motorni tanker (godina gradnje 1970.) preinačen je u potiskivač. Fizička preinaka sastoji se od odvajanja pramčanog dijela od odjeljenja za teret, te promjene palubne opreme i ugradnje naprave za potiskivanje. Sve prijelazne odredbe za plovilo iz 1970. i dalje se primjenjuju, osim odredaba iz poglavlja 5., 7. (djelomično), članka 10.01. i članka 16.01. 2.3.4. Motorni tanker preinačen je u motorni teretni brod. Motorni teretni brod mora ispunjavati važeće zahtjeve za sigurnost na radnom mjestu, posebno zahtjeve iz članka 11.04. u poglavlju 11. Priloga II. 3. PRIMJENA PRIJELAZNIH ODREDABA U SLUČAJU PREINAKE PUTNIČKIH BRODOVA 3.1. Primjena prijelaznih odredaba 3.1.1. Mjere preinake koje su potrebne radi ispunjavanja zahtjeva iz poglavlja 15., bez obzira na to kada su obavljene, ne predstavljaju preinaku „C” u smislu članka 24.02. stavka 2., članka 24.03. stavka 1. ili članka 24.06. stavka 5. Priloga II., odnosno članka 24.a.02. i članka 24.a.03. 3.1.2. U slučaju preinake broda s kabinama u izletnički brod, svi novi dijelovi moraju u potpunosti ispunjavati važeće zahtjeve. 3.2. Primjeri za ilustraciju 3.2.1. Putnički brod (godina gradnje 1995.) mora najkasnije do 1. siječnja 2015. imati ugrađen drugi neovisni pogonski sustav. Ako na tom brodu nisu učinjene nikakve druge dobrovoljne preinake, nije potrebno obaviti izračun stabiliteta u skladu s novim zahtjevima, ali ako postoji objektivna potreba za takvim izračunom, može se obaviti izračun stabiliteta u skladu s prvobitnim zahtjevima države članice u pogledu stabiliteta. 3.2.2. Putnički brod (godina gradnje 1994., svjedodžba broda posljednji put obnovljena 2012.) produžit će se za 10 m 2016. godine. Pored toga, to plovilo mora dobiti drugi, neovisni pogonski sustav. Trebat će i novi izračun stabiliteta, koji mora biti obavljen u skladu s poglavljem 15. za status naplavljivanja jednog odjeljka i status naplavljivanja dvaju odjeljaka. 3.2.3. Putnički brod (godina gradnje 1988.) dobiva snažniji pogonski sustav, uključujući brodske vijke. Ta je preinaka tako velika da je potreban izračun stabiliteta. Taj se izračun mora obaviti u skladu s važećim zahtjevima.”; (c) Administrativna uputa br. 6 zamjenjuje se sljedećim: „ADMINISTRATIVNA UPUTA br. 6 Primjena zahtjeva iz poglavlja 15. Lokalno pregrađivanje Prijelazni zahtjevi za prostore ograđene tendama ili sličnim pokretnim postrojenjima (članak 15.02. stavak 5., članak 15.03. stavak 4., članak 15.03. stavak 9. Priloga II.) 1. LOKALNO PREGRAĐIVANJE (ČLANAK 15.02. STAVAK 5.) U skladu s člankom 15.02. stavkom 5., moguće je da lokalne vodonepropusne pregrade, kao što su poprečno pregrađeni tankovi dvodna, čija je duljina veća od duljine oštećenja koja se uzima u obzir, neće biti uključene u ocjenu. U tom slučaju, možda neće biti moguće uzeti u obzir poprečno pregrađivanje ako nije produženo do pregradne palube. To bi moglo prouzročiti neprikladnu podjelu pregrada. Tumačenje zahtjeva: Ako je vodonepropusni odjeljak duži nego što je to propisano člankom 15.03. stavkom 9. i ako sadrži lokalne pregrade koje čine vodonepropusne pododjeljke, između kojih se može nalaziti minimalna duljina oštećenja, to se može uzeti u obzir pri izračunu stabiliteta u oštećenom stanju. 2. PRIJELAZNI ZAHTJEVI U POGLEDU STABILITETA ZA PROSTORE OGRAĐENE TENDAMA ILI SLIČNIM POKRETNIM POSTROJENJIMA (ČLANAK 15.03. STAVAK 5.) Prostori ograđeni tendama ili sličnim pokretnim postrojenjima mogu prouzročiti probleme za stabilitet broda, jer mogu, ako su dovoljno veliki, utjecati na moment nagibanja zbog tlaka vjetra. Tumačenje zahtjeva: U slučaju putničkih brodova za koje je svjedodžba broda prvi put izdana prije 1. siječnja 2006. ili za koje se koristi članak 24.06. stavak 2. druga rečenica, nakon ograđivanja prostora tendom ili sličnim pokretnim postrojenjem, mora se napraviti novi izračun stabiliteta u skladu s ovom Direktivom, ako njezina lateralna ravnina AWZ prelazi 5 % ukupne lateralne ravnine AW koja se uzima u obzir u svakom slučaju.”; (d) u Administrativnoj uputi br. 7, dio 1. zamjenjuje se sljedećim: „DIO 1. Odobrena posebna sidra Posebna sidra sa smanjenom masom, koja su odobrila nadležna tijela u skladu s člankom 10.01. stavkom 5., navedena su u sljedećoj tablici. Sidro br. Prihvaćeno smanjenje mase sidra (%) Nadležno tijelo 1. HA-DU 30 Njemačka 2. D’Hone Spezial 30 Njemačka 3. Pool 1 (šuplje) 35 Njemačka 4. Pool 2 (puno) 40 Njemačka 5. De Biesbosch-Danforth 50 Njemačka 6. Vicinay-Danforth 50 Francuska 7. Vicinay AC 14 25 Francuska 8. Vicinay tip 1 45 Francuska 9. Vicinay tip 2 45 Francuska 10. Vicinay tip 3 40 Francuska 11. Stockes 35 Francuska 12. D’Hone-Danforth 50 Njemačka 13. Sidro Schmitt HHP 40 Nizozemska 14. SHI sidro s velikom snagom zadržavanja, tip ST (standardno) 30 Nizozemska 15. SHI sidro s velikom snagom zadržavanja, tip FB (potpuno uravnoteženo) 30 Nizozemska 16. Sidro Klinsmann 30 Nizozemska 17. Sidro HA-DU-POWER 50 Njemačka” (e) u točki 4. Administrativne upute br. 11, nakon objašnjenja koje se odnosi na rubriku 2. svjedodžbe Zajednice umeće se sljedeće objašnjenje rubrike 10. svjedodžbe Zajednice: „10. Za brodove s dozvolom za plovidbu Rajnom, tj. (a) brodove koji u potpunosti ispunjavaju odredbe iz Priloga II., uključujući prijelazne odredbe za poglavlje 24.; (b) brodove koji ne koriste prijelazne odredbe iz poglavlja 24.a ili smanjenja iz Priloga IV., alineji „– na plovnim putovima Zajednice u zoni (zonama)” treba dodati sljedeće: (a) Rajna; ili (b) zona R.” U točki 4. objašnjenje u vezi s rubrikom 43. svjedodžbe Zajednice mijenja se kako slijedi: „43. Tu nisu uključeni prenosivi aparati za gašenje požara, koji su propisani drugim sigurnosnim propisima, npr. Europskim sporazumom o međunarodnom prijevozu opasnih tvari unutarnjim plovnim putovima (ADN).”; (f) u administrativnoj uputi br. 17, odjeljak 3. zamjenjuje se sljedećim: „3. PRIHVATNO ISPITIVANJE 3.1. Protupožarne alarmne sustave mora pregledati stručnjak: (a) prije prvog puštanja u rad; (b) prije ponovnog puštanja u rad nakon svake veće preinake ili popravka; (c) redovito, najmanje svake dvije godine. Za strojarnice i kotlovnice ti se pregledi obavljaju u različitim uvjetima rada strojeva i promjenjivim uvjetima ventilacije. Preglede iz gore navedenog odsjeka (c) može obavljati i ovlaštena osoba iz ovlaštene tvrtke specijalizirane za sustave za gašenje požara. 3.2. Izdaje se potvrda o inspekcijskom pregledu, koju potpisuje stručnjak ili ovlaštena osoba, s navedenim datumom pregleda.”; (g) u Administrativnoj uputi br. 18, odjeljak 4. zamjenjuje se sljedećim: „4. Zahtjevi navedeni u točkama 2. i 3. također se smatraju ispunjenima ako su za svaki od dvaju dijelova ispunjeni zahtjevi u pogledu stabiliteta navedeni u odjeljku 9.1.0.95.2. Europskog sporazuma o međunarodnom prijevozu opasnih tvari unutarnjim plovnim putovima (ADN).”; (h) u Administrativnoj uputi br. 21, odjeljak 8. zamjenjuje se sljedećim: „8. Prihvatno ispitivanje 8.1. Svjetlosnu gustoću LLL pregledava stručnjak (a) prije prvog puštanja u rad; (b) prije ponovnog puštanja u rad nakon svake veće preinake ili popravka; (c) redovito, najmanje svakih pet godina. Preglede iz gore navedenog odsjeka (c) može obavljati i ovlaštena osoba osposobljena za sustave sigurnosnih uputa. 8.2. Izdaje se potvrda o inspekcijskom pregledu, koju potpisuje stručnjak ili ovlaštena osoba, s navedenim datumom pregleda. 8.3. Ako nakon jednog mjerenja svjetlosna gustoća ne ispunjava zahtjeve iz ove administrativne upute, mjerenja treba obaviti na najmanje deset točaka koje su jednako međusobno udaljene. Ako više od 30 % mjerenja ne ispunjava zahtjeve iz ove administrativne upute, sustavi sigurnosnih uputa moraju se zamijeniti. Ako 20 do 30 % mjerenja ne ispunjava zahtjeve iz ove administrativne upute, sustavi sigurnosnih uputa moraju se pregledati u roku od godine dana.”; (i) U administrativnoj uputi br. 24, odjeljak 4. zamjenjuje se sljedećim: „4. Kalibracija i inspekcijski pregled detektora propuštanja plina, zamjena dijelova s ograničenim vijekom trajanja 4.1. Detektore propuštanja plina kalibrira i pregledava stručnjak ili ovlaštena osoba prema uputama proizvođača: (a) prije prvog puštanja u rad; (b) prije ponovnog puštanja u rad nakon svake veće preinake ili popravka; (c) redovito. Izdaje se potvrda o kalibraciji i inspekcijskom pregledu, koju potpisuje stručnjak ili ovlaštena osoba, s navedenim datumom pregleda. 4.2. Dijelovi opreme za upozoravanje na prisutnost plina, koji imaju ograničeni vijek trajanja, moraju se pravovremeno zamijeniti prije isteka navedenog vijeka trajanja.”; (j) dodaju se sljedeće administrativne upute br. 26 i 27: „ADMINISTRATIVNA UPUTA br. 26 Stručnjaci i ovlaštene osobe (članak 1.01. stavci 106. i 107. Priloga II.) Stručnjaci Stručnjaci moraju obavljati prihvatna ispitivanja, koja zahtijevaju specijalističko znanje zbog složenosti sustava ili zbog propisane razine sigurnosti. Sljedeće osobe ili ustanove ovlaštene su za obavljanje takvih prihvatnih ispitivanja: — klasifikacijska društva koja imaju potrebno interno stručno znanje ili koja su na temelju svojeg ovlaštenja odgovorna za pozivanje vanjskih osoba ili ustanova, te imaju uspostavljene potrebne sustave upravljanja kvalitetom za odabir tih osoba ili ustanova, — članovi inspekcijskih tijela ili zaposlenici nadležnih tijela, — službeno odobrene osobe ili ustanove s priznatom stručnošću za područje primjene inspekcijskog pregleda u dotičnom predmetnom području, pri čemu to odobrenje mogu izdati i tijela za inspekcijski pregled broda kao javne agencije, u idealnom slučaju na temelju sustava osiguranja kvalitete. Smatra se da je osoba ili ustanova odobrena ako je potonja prošla službeni postupak odabira kojim se posebno ocjenjuje posjedovanje potrebnog stručnog znanja i iskustva. Ovlaštene osobe Ovlaštene osobe moraju, na primjer, obavljati redovite vizualne preglede i provjere rada sigurnosne opreme. Ovlaštene osobe mogu biti: — osobe koje na temelju svog stručnog osposobljavanja i iskustva imaju odgovarajuće stručno znanje za ocjenjivanje posebnih situacija i okolnosti, npr. zapovjednici brodova, časnici za sigurnost u brodarskim društvima, članovi posade s odgovarajućim iskustvom, — društva koja su stekla odgovarajuće specijalističko znanje na temelju svog redovitog rada, npr. brodogradilišta ili poduzeća za ugradnju, — proizvođači sustava za posebne namjene (npr. sustavi za gašenje požara, upravljačka oprema). Terminologija Njemački Engleski Francuski Nizozemski Sachverständiger expert expert erkend deskundige Sachkundiger competent person spécialiste deskundige Fachfirma competent firm société spécialisée deskundig bedrijf Prihvatna ispitivanja U donjoj tablici prikazan je popis prihvatnih ispitivanja, uključujući njihovu učestalost i vrstu inspektora koji je potreban za njihovo obavljanje. Ova je tablica isključivo informativna. Pravilo Predmet Maksimalni interval ispitivanja Inspektor Članak 6.03. stavak 5. Hidraulički cilindri, pumpe i motori 8 godina Ovlaštena tvrtka Članak 6.09. stavak 3. Upravljačka oprema na motorni pogon 3 godine Ovlaštena osoba Članak 8.01. stavak 2. Posude pod tlakom 5 godina Stručnjak Članak 10.03. stavak 5. Prenosivi aparati za gašenje požara 2 godine Ovlaštena osoba Članak 10.03.a stavak 6. točka (d) Ugrađeni sustavi za gašenje požara 2 godine Ovlaštena osoba ili ovlaštena tvrtka Članak 10.03.b stavak 9. točka (b) (dd) Ugrađeni sustavi za gašenje požara 2 godine Ovlaštena osoba ili ovlaštena tvrtka Članak 10.04. stavak 3. Napuhavajući čamci Kako je propisao proizvođač Članak 10.05. stavak 3. Prsluci za spašavanje Kako je propisao proizvođač Članak 11.12. stavak 6. Dizalice 10 godina Stručnjak Članak 11.12. stavak 7. Dizalice 1 godina Ovlaštena osoba Članak 14.13. Uređaji na ukapljeni plin 3 godine Stručnjak Članak 15.09. stavak 9. Sredstva za spašavanje Kako je propisao proizvođač Članak 15.10. stavak 9. Izolacijski otpor, uzemljenje Prije isteka valjanosti svjedodžbe Zajednice Administrativna uputa br. 17 Protupožarni alarmni sustavi 2 godine Stručnjak ili ovlaštena osoba Administrativna uputa br. 21 Sustavi sigurnosnih uputa 5 godina Stručnjak ili ovlaštena osoba Administrativna uputa br. 24 Oprema za upozoravanje na prisutnost plina Kako je propisao proizvođač Stručnjak ili ovlaštena osoba ADMINISTRATIVNA UPUTA br. 27 Rekreacijska plovila (članak 21.02. stavak 2. u vezi s člankom 7.02., člankom 8.05. stavkom 5., člankom 8.08. stavkom 2. i člankom 8.10. Priloga II.) 1. Općenito Rekreacijska plovila duljine do 24 metra, koja se stavljaju na tržište, moraju ispunjavati zahtjeve Direktive 94/25/EZ Europskog parlamenta i Vijeća (**), kako je izmijenjena Direktivom 2003/44/EZ (***). U skladu s člankom 3. u vezi s člankom 2. te Direktive, rekreacijska plovila duljine 20 metara ili više moraju imati svjedodžbu Zajednice za plovidbu unutarnjim plovnim putovima, kojom se potvrđuje sukladnost plovila s tehničkim zahtjevima iz Priloga II. Budući da treba izbjegavati dvostruki inspekcijski pregled ili certificiranje za određenu opremu, sustave i uređaje na novoizgrađenim rekreacijskim plovilima, koji mogu proizaći iz određenih odredaba u članku 21.02. Priloga II., u ovoj administrativnoj uputi navedene su informacije o tim zahtjevima iz članka 21.02., koji su već dovoljno obuhvaćeni Direktivom 94/25/EZ. 2. Zahtjevi iz članka 21.02. koji su već obuhvaćeni Direktivom 94/25/EZ Za rekreacijska plovila koja podliježu Direktivi 94/25/EZ, inspekcijsko tijelo, u pogledu izdavanja svjedodžbe Zajednice za plovidbu unutarnjim plovnim putovima (prvi pregled), ne zahtijevaju dodatni pregled ili certificiranje za sljedeće zahtjeve iz članka 21.02. stavka 2. Priloga II. ako je plovilo koje se pregledava stavljeno na tržište najviše tri godine prije datuma njegovog prezentiranja inspekcijskom tijelu, te na plovilu nije bilo nikakvih preinaka, i ako se izjava o sukladnosti odnosi na sljedeće usklađene norme ili istovrijedne norme: — : članak 7.02. : EN ISO 11591:2000, (Nezaklonjen pogled), — : članak 8.05. stavak 5. : EN ISO 10088:2001, (Tankovi za gorivo i cijevi), — : članak 8.08. stavak 2. : EN ISO 15083:2003, (Kaljužne pumpe), — : članak 8.10. : EN ISO 14509, (Emisija buke). (**) SL L 164, 30.6.1994., str. 15." (***) SL L 214, 26.8.2003., str. 18.”"